Nordex N163/5.X

**Nordex N163/5.X** on saksalaisen Nordexin valmistama Delta4000-luokan tuulivoimalaitos, jonka nimellisteho vaihtelee mallista riippuen välillä 5,0–5,9&nbsp;megawattia. Voimalamallin sarjatuotanto alkoi 2019 ja sitä valmistetaan edelleen. Voimalamallin prototyyppi toimii Jannebyssä. Sitä on myyty eri puolille maailmaa arviolta 43 tuulivoimapuistoon (kesäkuu 2025).

## Yleistä
Delta4000-luokan tuulivoimalaitokset ovat konseptiltaan samoja kuin malli N117/2400, vaikka sen energiatehokkuutta on lisätty lähinnä siipien pituutta kasvattamalla. Jos pitempien siipien pyyhkäisemää pinta-alaa vertaa mallin Nordex N149/4.0–4.5 pyyhkäisemään pinta-alaan, saadaan noin 20 prosentin kasvu . Kasvaneella pinta-alalla on saman kertaluokan vaikutus myös voimalaitoksen tehoon. Pidentyneiden siipien rasitukseen on varauduttu lisäämällä niihin hiilikuituvahvistukset. Malli N163/5.X on suunniteltu heikko- ja keskituulisiin olosuhteisiin, jolla tarkoitetaan tuulen vuotuista keskinopeutta noin 7,5 metriä sekunnissa. Mallin suuri pyyhkäisypinta-ala hyödynnetään optimoimalla konehuoneen rakenteita. Siksi mallitiedoissa käytetään luokitusta IEC S eli DIBt S.

Kuten mallia Nordex N149, myös tätä mallia toimitetaan eri tehoisina kokoonpanoina. Koska korkeammalla tuulee enemmän kuin matalammalla, toimitetaan tornit tapauskohtaisesti 118–164 metrin pituisina , tai kuten toisessa lähteessä kerrotaan : 105, 108, 118, 148, 159 tai 164 metrin pituisina. Voimalan tuottaman äänen intensiteettitasoksi on ilmoitettu 5,5 megawatin tehoisella voimalalla 106,4 desibeliä.

## Tekniset ominaisuudet
Tuulivoimalan tuuliturbiini eli roottori on kolmisiipinen, jonka siivet ovat kääntyviä. Siipien pyyhkäisypinta-ala on 20&nbsp;867 neliömetriä ja pyyhkäisy-ympyrän halkaisija on 163,0&nbsp;metriä. Turbiinin pyörimisnopeudet tulisi pysytellä korkeintaan 10,5&nbsp;kierrosta minuutissa. Suurimmalla pyörimisnopeudella siiven kärki liikkuu 90&nbsp;metriä sekunnissa.

Pyörimisnopeutta kontroloidaan automaattisesti kääntämällä siipiä ja säätämällä vaihteistoa. Vaihteistossa on kolme eri pyörimisnopeutta. Voimalan toimintaa voidaan kuvata tuulennopeuksilla: käynnistymisnopeus on 3,0&nbsp;metriä sekunnissa (m/s) ja nimellistuulennopeus on 11,0&nbsp;m/s. Nimellisnopeuden jälkeen voimalaitos käy täydellä teholla. Tuulen saavuttaessa pitkäkestoisesti sammutusnopeuden 26&nbsp;m/s, jonka jälkeen tuulivoimala pysäytetään. Voimalan ilmoitetaan selviävän vaurioitta jopa 59,5&nbsp;m/s myrskytuulesta. Lopuksi akselin pyöriminen estetään kytkemällä akselin levyjarru päälle.

Vaihteisto pyörittää kaksoissyötettyä asynkronista sähkögeneraattoria (ASYNC DF) pyrkien tuottamaan 660 voltin jännitteen (tai 750 V ) 50 tai 60&nbsp;hertsin taajuudella. Generaattorin suurin pyörimisnopeus on 1&nbsp;716&nbsp;kierrosta minuutissa. Tornin juurella tai sen läheisyydessä on oma muuntaja, jolla voidaan nostaa tuotettu jännite tuulivoimapuiston vaatimalle jännitetasolle. Se on yleensä noin 20–45&nbsp;kilovolttia.

## Toiminnassa
### Suomessa
Suomessa on toiminnassa kyseistä mallia seuraavissa kohteissa (lukumäärä, valmistuminen, kunta):
* Juurakon tuulivoimapuisto: 7 kpl, 2022, Kalajoki
* Takanebackenin tuulivoimapuisto: 5 kpl, 2022, Maalahti
* Haapalamminkankaan tuulivoimapuisto: 5 kpl, 2023, Saarijärvi
* Hallakankaan tuulivoimapuisto: 8 kpl, 2023, Kyyjärvi
* Hautakankaan tuulivoimapuisto: 8 kpl, 2023, Kinnula
* Torvenkylän tuulivoimapuisto: 7 kpl, 2023, Kalajoki
* Karhunnevankankaan tuulivoimapuisto: 33 kpl, 2023, Pyhäjoki
* Lumivaaran tuulivoimapuisto 1: 8 kpl, 2023, Hyrynsalmi
* Nuolivaaran tuulivoimapuisto: 17 kpl, 2023, Kemijärvi, Salla
* Läntisen tuulivoimapuisto: 14 kpl, 2023, Kalajoki
* Mörknässkogenin tuulivoimapuisto: 5 kpl, 2023, Vöyri
* Tolpanvaaran tuulivoimapuisto: 13 kpl, 2024, Pudasjärvi
* Karahkan tuulivoimapuisto: 25 kpl, 2024, Oulainen
* Kristiinankaupungin pohjoinen tuulivoimapuisto: 19 kpl, 2024, Kristiinankaupunki
* Koiramäen tuulivoimapuisto: 5 kpl, 2024, Karstula
* Kalistannevan tuulivoimapuisto: 30 kpl, 2024, Kurikka

### Muualla
* Kelmen tuulivoimapuisto: 14 kpl, (2023), Liettua 
* Jurbarkasin tuulivoimapuisto: 11 kpl, 2024, Jurbarkas, Liettua 
* MacIntyre-Kararan tuulivoimapuisto: 162 kpl, 2024, Queensland, Australia 
* Ventos de Santa Eugenian tuulivoimapuisto: 91 kpl, 2024, Bahia, Brasilia 
* Atacaman tuulivoimapuisto: 29 kpl, 2024, Atacama, Chile 

## Huomioita

## Lähteet